A Bizottság 1224/2003/EK rendelete

(2003. július 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2176/2002/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. (1) cikkére,

mivel:

(1) A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) Az ebben a rendeletben előírt intézkedések összhangban állnak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által kibocsátott kötelező érvényű tarifális felvilágosítás, amely nem felel meg e rendelet rendelkezéseinek, további három hónapon át hivatkozás alapját képezheti a 2913/92/EGK rendelet 12. cikkének (6) bekezdése alapján.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. július 9-én.

a Bizottság részéről

Frederik Bolkestein

a Bizottság tagja

[1] HL L 331., 2002.12.7., 3. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Alkoholmentes ital, szénsavas víz, szacharóz, glükóz, citromsav, taurin (0.4 %), glukuronolakton (0.24 %), koffein (0.03 %), inozit, vitaminok, ízesítők és színezők hozzáadásával. A terméket energiaitalként, 250 ml-es kiszerelésben állítják elő. | 22021000 | A besorolást a Kombinált Nómenklatúra értelmezésére szolgáló 1. és 6. általános szabály, a 22. árucsoport 3. megjegyzése, a 22. árucsoport 1. kiegészítő megjegyzése és a 2202 és a 22021000 KN kódok szövegezése határozza meg. Az a tény, hogy a termék többek között, tartalmaz taurint, koffeint és vitaminokat, nem zárja ki a 22021000 alszám alá besorolást (lásd a Harmonizált Rendszer 2202 számának A) részének 2. tételéhez tartozó magyarázó megjegyzést és a 22021000 vtsz-hoz tartozó magyarázó megjegyzést a Kombinált Nómenklatúrában). |

2.Körülbelül 0,011 mm teljes vastagságú fólia, polietilén-tereftalátból (PET), egyik oldalán alumíniummal fémezett, amely azt követően alkilezett melamingyantával (lakk) van borítva. A predomináns műanyag a polietilén-tereftalát.3. A fémréteg vákuum alatt van felhelyezve és a fémezett fólia fényt ad át. A fólia mentőtakarók gyártása során használatos. | 39206219 | A besorolást a Kombinált Nómenklatúra értelmezésére szolgáló általános szabályok 1-es és 6-os rendelkezései, és a 3920, a 392062 és a 39206219 KN kódok szövegezése határozza meg. A fémezett műanyag fólia nem tekinthető a 3921 vámtarifaszám alá tartozó terméknek, mivel a vákuum alatt felhelyezett fémréteg nem tekinthető a műanyag fólia erősítőanyagának (lásd még a HR magyarázó megjegyzését a 3920 vámtarifaszámhoz) |

--------------------------------------------------